Alicia Alonso

**Alisija Ernestina de la Karidad Martinez del Hojo** (; 21. decembar 1920. – 17. oktobar 2019), poznatija kao **Alisija Alonso** (), bila je primabalerina asoluta sa Kube koja se smatra jednom od najvećih balerina 20. veka. Njane interpretacije u baletima Žizela i Karmen smatraju se legendarnim.

## Biografija
Rođena je 21. decembra 1920. godine u Havani kao najmlađe od četvoro dece. Otac joj je bio oficir i odrastala je bezbrižno u elitnom delu Havane. Prema sećanju njene majke ljubav prema muzici ispoljavala je od najranijih dana. Balet počinje da izučava sa devet godine kod Sofije Fedorove, i već naredne godine prvi put nastupa pred publikom (u baletu Uspavana lepotica). Njan progres tokom baletskog školovanja je bio brz. Sa samo 16 godina udaje se za svog kolegu koga je upoznala na časovima baleta – Fernanda Alonsa. Par se seli za Njujork, i uskoro dobijaju ćerku Lauru.

## Karijera
Ubrzo nakon porođaja vraća se baletu i 1939. igra solističke uloge u Njujorku, a u rodnoj Havani - gde je povremeno odlazila – dobija uloge prvog faha. Godine 1941. postaje članica danas čuvene kompanije American Ballet Theatre gde u početku igra u ansamblu, ali napornim radom dolazi do solističkih uloga, a kada se čuvena primabalerina Nora Kaje tazbolela pred jednu premijeru – dobija glavnu ulogu. Tokom svog angažmana u American Ballet Theatre igrala je sa mnogim slavnim umetnicima (Fokinom, Balanšinom i drugima) a najbolje kreacije ostvarila je sa partnerom Igorom Juskevičem. Zajedno sa njim 1955. prihvata poziv Sergeja Djagiljeva i priključuju se kao stalni gosti njegovoj čuvenoj kompaniji Ballets Russes sa kojom obilaze svet. Alisija Alonso je prva balerina sa Zapadne hemisfere koja je nastupila u Sovjetskom Savezu, i to u Boljšoj i Marijskom teatru. Tokom svoje bogate karijere gostovala je na svim značajnim svetskim scenama (Pariska opera, Milanska skala, Bečka drzavna opera, i druge).

Po dolasku na vlast Fidela Kastra, vraća se na Kubu kao svoju bazu, odakle će ići na gostovanja uglavnom u Evropi i nekoliko puta u Kanadi, dok je sa američke baletske scene iščezla. Igrala je solističke uloge i u svojim 70-im godinama, čak i na gostovanjima. Poslednjih godina života problemi sa vidom koje je imala od mladosti su se intenzivirali, tako da je danas gotovo slepa.

## Reference

## Dodatni izvori
* *Magazine Cuba in the Ballet* (1970); 
* *Cuba Magazine in the Ballet* . Cultural Publication specialized in the world of the Cuban ballet - includes critical, chronicle, and comments..., as well as a news section.
* *National Ballet of Cuba: half a century of glory* - collection of fifty years of the company. Written by Miguel Cabrera (Punta Bava, Havana, 1941), BNC historian, it summarizes the most outstanding aspects in five decades where generations of dancers, choreographers and specialized personnel have given the best. The book provides good information of the NBC, including tours, ballets throughout its history (published by Ediciones Cuba in the Ballet).
* *University for All (Tabloid). History and Appreciation of the Ballet* - a cultural publication with texts that support the telelectures delivered by specialists of the National Ballet of Cuba and other guest personalities.
* *DIALOGUES WITH THE DANCE* by Alicia Alonso - fourth edition of this title, in which the reader will be able to find memories of the initial moments of her career, brief impressions on some works of her repertoire, testimonies about famous personalities with whom she had worked, as well as points of view concerning the dancer's profession and the art of the dance in general (published by Política).

## Vanjske veze

* Alicia Alonso - Britannica Concise